Az Önkormányzat 2023. évi költségvetése 1.062.473 e Ft főösszegű.
Bevételek:
A bevételek több mint 50%-a a központi költségvetésből származó forrás. 425.210 e Ft a központi költségvetési törvény rendelkezéseinek megfelelően havi finanszírozásként érkezik az Önkormányzathoz, 142.193 e Ft pedig az Európai Uniós projektek megvalósításával kapcsolatos támogatási összeg. 
A helyi bevételek meghatározó része az adóbevételek, melyek jelentős szabad forrást jelentenek az önkormányzat számára összesen 136.460 e Ft összegben.
Az Önkormányzati szintű egyéb működési c. bevételek összege nem jelentős. Az általános forgalmi adó és a likviditási c. pénzeszközlekötések kamatai nélkül számított klasszikus saját bevétel a főösszeg közel 5%-a. Ezen bevételek egészítik ki az állami normatívákat, hogy az inflációs hatások okozta megemelkedett személyi és dologi kiadások finanszírozhatóvá váljanak.
A felhalmozási c. bevételek jelentős részét az ingatlanokkal kapcsolatos bevételek okozzák 33.500 e Ft összegben.
A korábbi években keletkezett maradvány összege 221.760 e Ft mely jellemzően a korábban Európai Uniótól származó támogatási előlegek maradványából tevődik össze, így a projektkiadások forrásául szolgál.
Kiadások:
Az Önkormányzati szintű személyi jellegű kiadások a minimálbér-emelkedés és kapcsolódó bérfeszültséghez kapcsolódó béremelések hatására közel 8%-kal emelkednek 2023-ban, így az Önkormányzati szintű kiadások közel harmadát a bérkiadások és kapcsolódó járulékok jelentik összesen 377.957 e Ft összegben.
A dologi kiadások a tervezett inflációs várakozással ellentétben jelentős takarékoskodásra ösztönzik az intézményeket. A dologi kiadások 213.000 e Ft kiadási összege tartalmazza az energiaáremelkedés hatását is.
Települési támogatásokra az Önkormányzat a korábbi évekkel ellentétben 2023-ban 15.00 e Ft-ot tervezett a kiadások között.
Egyéb működési c. kiadások között összesen 22.402 e Ft összegben szerepelnek a civil támogatások, a képviselői keretek valamint a korábbi évek elszámolásaiból származó visszafizetési kötelezettségek.
Az önkormányzat az államháztartási szabályok figyelembevételével 10.806 e Ft tartalékot képzett a váratlan helyzetek elhárításának érdekében.
A felhalmozási célú kiadások jelentős részét az Európai uniós beruházások jelentik, valamint a 2023. évben esedékes felújítási kiadások melyek remélhetőleg állami forráskiegészítésben részesülnek majd.
14.408 e Ft állami támogatás megelőlegezése a számviteli jogszabályok szerint a kiadási oldalon tervezésre került.
